
Műszaki, gazdasági és turisztikai hatékonyság vizsgálata Zala megyében

Kulcsszavak: Termálfürdő;műszaki;gazdasági;turisztikai;hatékonyság
Bevezetés, célkitűzés
Kutatásom a Zala megyei termálfürdők működésének vizsgálatára irányul, elsősorban a gazdaságos üzemeltetés feltételeit igyekszem feltárni. Ezen fürdők a turizmusban és a gyógyászatban kiváló hozam/ráfordítás arányt eredményezhet, az üzemeltetés hatékonyságában viszont nem mindegyik fürdő tud eredményt felmutatni.
Anyag és módszer
KSH adatokból, termálfürdők dokumentumaiból idősorokat és gyakorisági sorokat képezek, dinamikát, relatív gyakoriságot és kapacitás kihasználtságot elemzek, Microsoft Excel program segítségével. A termálfürdők működését műszaki, gazdasági és tursztikai szempontból vizsgálom.
Eredmények:
A zalai termálfürdők közül négy fürdőkomplexum tekinthető nyereségesnek: a hévízi, a zalakarosi, a lenti, a kehidakustányi. A vendégforgalom éves, havi és napi átlaga jelentősen meghaladja a többi termálfürdő értékeit, a legmagasabb értékeket minden kategóriában Hévízen kaptam.
Mindegyikre jellemző, hogy egész évben nyitva tartanak, jelentős szálláshely kapacitással rendelkeznek és erőteljes marketing tevékenységet végeznek és többféle kiegészítő szolgáltatást nyújtanak.
A rekreáció és a gyógyászati célú hasznosítás Hévízen és Zalakaroson kiépített.
Következtetések:
A termálfürdők működtetésének műszaki, gazdasági, turisztikai vonatkozásait komplexen célszerű kezelni, azok a zalai fürdők, ahol ez megvalósul, sikeresen és nyereségesen működnek, míg azok a fürdők, ahol csak egy vagy néhány összetevőre összpontosítanak a túlélésért küzdenek.



